Účastník ZPC	
Meno, priezvisko, titul:	PaedDr. Renáta Somorová
PhDr. Denisa Ďuranová
PhDr. Veronika Rostami  	
Úsek:	Štátny pedagogický ústav 	
	
Zahraničná pracovná cesta	
Miesto konania – štát, mesto:	Česká republika, Praha  	
Organizátor:	Národný inštitút pre ďalšie vzdelávanie, Praha  	
Termín:	23. – 26. 11. 2016	
Účel:	1. nadnárodné pracovné stretnutie v rámci projektu Erasmus+ Vzdelávanie učiteľov k inklúzii detí cudzincov 	
Rokovací jazyk:	Anglický jazyk	
	
Rámcový program
23.11.2016 -  cesta Bratislava - Praha v poobedňajších hodinách 
24. - 25.11.2016 - 1. nadnárodné pracovné stretnutie s partnerskými organizáciami projektu 
26.11.2016 - cesta Praha - Bratislava 

Stručný priebeh	
Štátny pedagogický ústav v Bratislave, asociácia C.E.M.E.A. v Neapole (Associazione C.E.M.E.A. Napoli) z Talianska a Prvé všeobecné lýceum Trikala (1st General Lyceum of Trikala) z Grécka sú partnerskými organizáciami v medzinárodnom projekte Vzdelávanie učiteľov k inklúzii detí cudzincov v rámci programu Erasmus+, KA2 - Spolupráca v oblasti inovácií a výmena osvedčených postupov, Strategické partnerstvá v oblasti odborného vzdelávania a prípravy.  Hlavným koordinátorom projektu je Národný inštitút pre ďalšie vzdelávanie v Českej republike. Cieľom projektu je tvorba metodického rámca podporujúceho učiteľov vo výchovno-vzdelávacom procese a inklúzii detí  cudzincov v školách a školských zariadeniach na Slovensku, v Českej republike, Taliansku a Grécku.  Medzi hlavnými výstupmi  je analýza súčasného stavu integrácie detí imigrantov do formálneho a neformálneho vzdelávania a e-learningový vzdelávací program Step by step (Krok za krokom), ktorého súčasťou budú metodické,  pracovné a učebné materiály. Tretím výstupom projektu bude workshop, ktorý by mal byť názornou ukážkou, ako má v praxi fungovať proces začlenenia detí imigrantov do výchovno-vzdelávacieho procesu v kontexte danej krajiny. Realizácia predmetného medzinárodného projektu sa začala 1. októbra 2016 vo všetkých štyroch štátoch a bude trvať 20 mesiacov. 

1. nadnárodného pracovného stretnutia sa zúčastnili zástupcovia partnerských organizácií: 
Národný inštitút pre ďalšie vzdelávanie (NIDV), Česká republika - p. Michaela Tužilová, p. Gabriela Kynclová, p. Eva Vincejová, p. Jana Ševcová; 
Štátny pedagogický ústav (ŠPÚ), Slovenská republika - p. Renáta Somorová, p. Denisa Ďuranová, p. Veronika Rostami;
C.E.M.E.A., Taliansko - p. Giuliano Montieri, p. Ludovica Caniparoli;  
1st General Lyceum of Trikala, Grécko – p. Athanasia Zarampouka, p. Eythymios Aretos, Nikolaos Mpakos.

Program pracovného stretnutia:
-	Prezentácia Národného inštitútu pre ďalšie vzdelávanie v ČR v oblasti aktivít a iniciatív vo vzdelávaní detí cudzincov  
-	Prezentácia lýcea Trikala v Grécku v oblasti aktivít a iniciatív vo vzdelávaní detí cudzincov 
-	Prezentácia asociácie C.E.M.E.A. v Taliansku v oblasti aktivít a iniciatív vo vzdelávaní detí cudzincov 
-	Prezentácia Štátneho pedagogického ústavu v SR v oblasti aktivít a iniciatív vo vzdelávaní detí cudzincov 
-	Prezentácia projektu, finančné aspekty a povinnosti voči Národnej agentúre
-	Ciele projektu, jeho výstupy a cieľová skupina
-	Úlohy partnerských organizácií 	
Odporúčania a závery	
Odporúčame realizovať aktivity v súlade s projektom  Vzdelávanie učiteľov k inklúzii detí cudzincov v rámci programu Erasmus+, KA2 - Spolupráca v oblasti inovácií a výmena osvedčených postupov, Strategické partnerstvá v oblasti odborného vzdelávania a prípravy schváleného pod číslom 2016-1-CZ01-KA202-024034.  	
Očakávaný prínos	
Výstupy medzinárodného projektu:
-	Analýza súčasného stavu integrácie detí imigrantov do formálneho a neformálneho vzdelávania;
-	E-learningový vzdelávací program Step by step (Krok za krokom);
-	Workshop, ktorý by mal byť názornou ukážkou, ako má v praxi fungovať proces začlenenia detí imigrantov do výchovno-vzdelávacieho procesu v kontexte danej krajiny.	
Prehľad prinesenej dokumentácie a miesto jej uloženia	
- 	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: PaedDr. Renáta Somorová, PhDr. Denisa Ďuranová, PhDr. Veronika Rostami  	
Dátum: 5. 12. 2016	
Správu schválil: doc. PhDr. Ľudovít Hajduk, PhD., riaditeľ ŠPÚ